kardosdrur/scandi-wiki huggingface dataset:
Denílson de Oliveira

Denílson de Oliveira Araújo, (født 24. august 1977 i Diadema) er en brasiliansk tidligere fodboldspiller.

Denílson blev i 1998 verdens dyreste fodboldspiller, da Real Betis betalte São Paulo FC 32 millioner amerikanske dollars for den lovende spiller. Grunden til den enorme transfer var primært, at Denílson havde leveret en flot præstation ved Copa América i 1997. I forvejen var Denílson kendt som en talentfuld og finurlig spiller, der kan sammenlignes med nuværende stjerner som Ronaldo og Ronaldinho.

Senere i karrieren spillede Denílson for blandt andet Bordeaux i Frankrig og amerikanske FC Dallas i MLS-ligaen.

Fodboldspillere fra Brasilien
Fodboldspillere fra Real Betis
Fodboldspillere fra São Paulo FC
Fodboldspillere fra FC Dallas
Fodboldspillere fra Girondins Bordeaux
Fodboldspillere fra Clube de Regatas do Flamengo
Verdensmestre i fodbold
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Danske euromønter

Danske euromønter er de mønter, som Danmark vil skulle præge, hvis Danmark vælger at indføre euroen engang i fremtiden. Kort før folkeafstemningen om fuldt dansk ØMU-medlemskab i september 2000 offentliggjorde Danmarks Nationalbank billeder af et planlagt sæt danske euromønter, men da folkeafstemningen forkastede en dansk indførelse af euroen, blev sættet aldrig sat i produktion.

Design 
Den 22. august 2000 blev designet af det sæt danske euromønter, Danmarks Nationalbank ville lade præge i tilfælde af en dansk indtræden i ØMUen, bekendtgjort. Alle mønterne viste et portræt af dronning Margrethe (magen til det portræt der var af hende på datidens 10- og 20-kroner) undtagen de 3 bronzefarvede mønter, som viste den danske krone (magen til kronen på de daværende 50- og 25-ører).

Forbehold 
Ifølge Maastricht-traktaten fra 1992 skulle en indførelse af euroen i Danmark afvente en folkeafstemning. Da Maastricht-traktaten blev forkastet af danskerne ved en folkeafstemning 2. juni 1992, blev Danmarks euroforbehold et af de officielle fire danske EU-forbehold ved det såkaldte Nationale Kompromis fra oktober 1992. Spørgsmålet om dansk ØMU-medlemskab blev sat til folkeafstemning 28. september 2000, hvor 87,5% af de stemmeberettigede afgav deres stemme, og et flertal på 53,1% heraf var imod indførelsen af euroen. Selvom Danmark ikke er del af eurozonen, har kronen siden 1999 været bundet til euroen i et fastkurssamarbejde (1 € = 7,46038 kr. ± 2,25%). Hvis en eventuel fremtidig euroafstemning medfører et flertal for indførelse af euroen, eller Folketinget med et flertal på 150 personer vedtager det, jfr grundlovens § 20 stk. 2, kan euroen derfor blive indført i Danmark.

Eksterne henvisninger 
 Billeder af udkastet til de danske euromønter

Kilder 

Euromønter efter land
Euromønter
Hans-Rudolf Merz

Hans-Rudolf Merz (født 10. november 1942) er en schweizisk politiker og medlem af Bundesrat (Det føderale råd). Han har været med i regeringen i Schweiz siden 2003, og er hjemmehørende i Beinwil am See (AG).

Merz repræsenterer partiet Freisinnig-demokratische Partei der Schweiz (FDP), og har været finansminister siden 2004.

Eksterne henvisninger 

Politikere fra Schweiz
Medlemmer af Forbundsrådet (Schweiz)
Pascal Couchepin

Pascal Couchepin (født 5. april 1942) er schweizisk politiker og medlem af Forbundsrådet (Bundesrat), Schweiz' regering. Han har været i regeringen siden 1998. Han er hjemmehørende i Martigny (VS) og repræsenterer Freisinnig-demokratische Partei der Schweiz (FDP).

Han har været indenrigsminister fra 2003.

Eksterne henvisninger 

Politikere fra Schweiz
Medlemmer af Forbundsrådet (Schweiz)
Ungarns flag

Ungarns flag er en horisontal trikolore med farverne rødt, hvidt og grønt.

Den horisontale trikolore blev introduceret før og under revolutionen i 1848 som symbol på et frit Ungarn. I tillæg til farvernes traditionelle betydning, symboliserer rødt styrke, hvidt står for trofasthed, og grønt symboliserer håbet.

Under Stalin-tiden (1948-1956) havde flaget et våbenskjold med en rød stjerne i midten. Dette blev taget ud under revolutionen i 1956, og dermed er en trikolore med et hul i midten blevet et symbol på opstanden.

Henvisninger 

Flag fra Europa
Flag
Nationale flag
Belgiens flag

Belgiens flag indeholder tre lige brede vertikale striber, sort (venstre), gult (midten) og rødt (højre). Det er inspireret af det franske flag. Farverne er hentet fra Hertugdømmet Brabants våbenfarver, som er en gul løve med rød tunge og røde klør på sort felt. Nationalflaget, som det bruges på land, har størrelsesforholdet 13:15. Ophavet til det ualmindelige størrelsesforhold, tilnærmet kvadratisk, er ukendt. Flag i størrelsesforholdet 2:3 er i udstrakt brug.

Flaget blev indført 23. januar 1831, ikke længe efter at belgierne fik sin uafhængighed fra Holland. Flaget havde spillet en stor rolle under uafhængighedskrigen, siden et ældre flag med horisontale striber blev brugt under tidligere oprør i 1789, da imod Østrig, som kontrollerede Belgien på den tid. Rækkefølgen på farverne var da rødt over sort over gult.

Koffardiflag 
Belgiens koffardiflag har de samme farver som nationalflaget, men i et mere ordinært størrelsesforhold, 2:3. I praksis benyttes ofte flag i samme størrelsesforhold på land i stedet for flaget med de officielle, men ualmindelige mål.

Orlogsflag 
Orlogsflaget skiller sig helt fra nationalflaget og handelsflaget. Det består af en hvid baggrund med de belgiske farver disponeret som et diagonalkors, såkaldt andreaskors, som i Belgisk sammenhæng er bedre kendt som Burgund-korset og stammer fra tiden da Belgien hørte under hertugerne af Burgund. I den øvre trekant er der placeret korslagte kanoner med en krone over, alt i sort. I den nedre trekant findes et sort anker. Den hvide baggrund symboliserer at Belgiens marine efter den 2. verdenskrig blev dannet af skibe tilhørende den britiske marine. Den britiske marines orlogsflag kaldes White Ensign. Orlogsflaget blev indført den 23. februar 1950 og blev hejst første gang den 2. marts samme år. Orlogsflaget er i størrelsesforholdet 2:3.

Den belgiske marine fører en kvadratisk udgave af nationalflaget som orlogsgøs.

Statsflag 
Belgien har et særligt flag for statsskibe. Dette statsflag er som handelsflaget, men med tillæg af en løve med kongekrone over, det hele i sort.

Litteratur 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000

Eksterne henvisninger 

 Belgium fra Flags of the World
 Belgium: Naval ensign and jack fra Flags of the World

Flag
Flag fra Europa
Nationale flag
Schweiz' flag

Schweiz' flag er et rødt kvadrat med et hvidt græsk kors på midten. Hver af korsets arme er 1/6 længere end bredden, og selv om det ikke er formelt, er korsets  almindeligvis 2:3 eller 7:10 af flaget. 

Flaget er et af Europas ældste og er baseret på emblemet for kantonen Schwyz, som er et rødt flag med et tyndt græsk kors i det ene hjørne. Som mærke for edsforbundet kan det hvide kors på rød baggrund dokumenteres første gang i 1339 på uniformer under slaget ved Laupen. Officiel fastsættelse kom imidlertid først i 1814, da korset blev indført i konføderationens segl. I 1815 blev det hvide kors på rødt officielt kendetegn som armbind for soldater. I 1848 vedtog regeringen det hvide kors på rødt som flag for konføderationen. Detaljer om flagets udseende blev vedtaget 12. december 1889.

Koffardiflaget er som nationalflaget, men i forholdet 2:3. Det blev indført i 1941.

Hver af kantonerne har eget flag, der som regel er identiske med kantonernes våbenskjold.

Litteratur 
 Loius Mühlemann: Wappen und Fahnen der Schweiz, 1991. 

Flag
Flag fra Europa
Nationale flag
Græsk kors

Et græsk kors er et kors hvor armene er lige lange. Det græske kors forekommer blandt andet i Grækenlands og Schweiz' flag.

Heraldiske kors
Peter Wivel

Peter Wivel (født 19. november 1943 i København) er en dansk journalist og tidligere chefredaktør.

Baggrund og tidlig karriere 
Peter Wivel er født i København som ældste søn af Per Wivel. Hans onkel er tidl. forlagsboghandler Ole Wivel. Han har to brødre, kunsthistorikeren Mikael Wivel og kulturredaktør ved Weekendavisen, Henrik Wivel. Peter Wivel bor i Berlin med sin kone journalist, cand.mag. Henriette Harris. Han har tre børn fra et tidligere ægteskab og to fra sit nuværende. De ældste er stand-up-komiker Thomas Wivel (f.1968), Selvstændig erhvervsdrivende i Eca-elektric, Anders Wivel (født 1968), og litteraturredaktør på Weekendavisen Klaus Wivel.(født 1971)

 Læste klassisk filologi på Københavns Universitet, men nåede aldrig at afslutte studierne ( 1962-70).
 Skrev og redigerede Studenterbladet (1969-76).
 Ansat som skrivende medarbejder på Dagbladet Informations udlandsredaktion (1976-86).
 Korrespondent i London (1979-80)
 Korrespondent i Paris (1984-85)
 Medarbejdervalgt chefredaktør på Information (1987-1990)
 Udenrigsredaktør på Berlingske Tidende. Kort efter optaget i chefredaktionen (1990-92)
 Chefredaktør på Weekendavisen (1992-98)
 Chefredaktør på Berlingske Tidende (1998-2001)
 Journalist på Berlingske Tidende (2001-03)
 Korrespondent i Berlin for Politiken (2003-)

9. april 1999 blev Wivel Ridder af Dannebrog.

I en årrække fra 1969 var Peter Wivel medlem af partiet Venstresocialisternes forretningsudvalg.

 Historien om Riffelsyndikatet 
I december 1999 opstod der en del internt røre på Berlingske Tidende, da tre journalister satte fokus på erhvervslivets rolle under 2. verdenskrig. I modsætning til de tre journalister mente Wivel ikke, at det var en sensation, at Riffelsyndikatet, som A.P. Møller var ejer af, solgte våben til Tyskland – ”for hvem skulle de ellers sælge våben til”, spørger han retorisk. ”Danmark var jo besat af tyskerne – de var nødt til at levere våben – det er der ingen historie i. Men hvis nogen kunne bevise, at Riffelsyndikatet gik ud over, hvad man kunne forvente, så er der en historie – men ikke nødvendigvis om A.P Møller, hvis nationale sindelag er udpræget dansk”, påpeger Wivel. Journalisterne mente, at de kunne fremskaffe materiale, der tydede på våbenfabrikkens samarbejdsvillighed med tyskerne, og Wivel bøjede sig og lod historien se dagens lys. 

Historien fik mere eller mindre direkte konsekvenser for Wivels karriere, da Mærsk Mc-Kinney Møller trak sig som stor-aktionær, og Berlingske Tidende blev opkøbt af den norske Orkla-koncern. Det bevirkede, at Wivel følte sig lammet i sin beslutningskraft.

 Bibliografi 
Peter Wivel har skrevet flere bøger. Senest 
 Tvesind. En bog om Benjamin Constant.
 Rousseau. Fantasien til magten.
 Baader-Meinhof. 30 år med tysk terror.
 Drabet på Petra Kelly – en historie om Murens fald''.

Noter 

Journalister fra Danmark
Chefredaktører fra Danmark
Peter
Personer fra København
Journalister ved Dagbladet Information
Personer i Kraks Blå Bog
Journalister ved Weekendavisen
Journalister ved Politiken
Riddere af Dannebrog
Faglitterære forfattere fra Danmark
Biografiforfattere fra Danmark
Journalister ved Berlingske
Dansksprogede forfattere fra Danmark
Middelhavsklima

Middelhavsklima er en populær betegnelse for klimaet (i landene omkring Middelhavet) som er kendetegnet ved varme, tørre somre og milde vintre. Klimaet kaldes i geografiens terminologi subtropisk.

Typiske middeltemperaturer i middelhavsklimaet om sommeren er 20-30 °C og om vinteren omkring 10 °C.

Se også 
 Subtropisk
 Tropisk
 Geografi
 Klima
 Økologi

Økologi
Klima
L. Scott Caldwell

Laverne Scott Caldwell (født 17. april 1950 i Chicago, Illinois, USA) er en Tony Award-vindende amerikansk skuespillerinde, bedst kendt for rollen som Rose Henderson i American Broadcasting Companys dramaserie Lost.

Eksterne henvisninger 

 

Skuespillere fra Illinois
Tv-skuespillere fra USA
Personer fra Chicago
Moritz Leuenberger

Moritz Leuenberger er schweizisk politiker og medlem af Forbundsrådet (Bundesrat), Schweiz' regering. Han har siddet i regeringen siden 1995.

Leuenberger blev født den 21. september 1946, og han er hjemmehørende i Rohrbach (ZH).

Han repræsenterer Sozialdemokratische Partei der Schweiz (SPS).

Siden 1998 har han været minister i Departementet for miljøværn, transport, energi og kommunikationer. Moritz Leuenberger var forbundspræsident (Bundespräsident) i 2001 og 2006.

Eksterne henvisninger 

Politikere fra Schweiz
Transportministre
Medlemmer af Forbundsrådet (Schweiz)
Samuel Schmid

Samuel Schmid (født den 8. januar 1947) er en schweizisk politiker og medlem af Forbundsrådet (Bundesrat). Han har siddet i regeringen i Schweiz siden 2000.

Schmid er hjemmehørende i Attiswil (BE).

Han repræsenterer Bürgerlich-Demokratische Partei Schweiz (BDP) og har været forsvarsminister siden 2001.

Eksterne henvisninger 

Politikere fra Schweiz
Michael Cudlitz

Michael Cudlitz (født 30. november 1964 på Long Island, New York) er en amerikansk skuespiller. Han har gået på California Institute of the Arts, og er gift med Rachel Cudlitz. Han medvirker blandt andet i filmen Dragon: Legenden om Bruce Lee fra 1993.

Eksterne henvisninger 

 

Skuespillere fra New York
Micheline Calmy-Rey

Micheline Calmy-Rey er en schweizisk politiker og medlem af Forbundsrådet (Bundesrat), Schweiz' regering. Micheline Calmy-Rey har siddet i regeringen fra 2002.

Hun er født 8. juli 1945 og er hjemmehørende i Chermignon (VS).

Calmy-Rey repræsenterer Sozialdemokratische Partei der Schweiz (SPS).

Hun har været udenrigsminister siden 2003.

Eksterne henvisninger 

Politikere fra Schweiz
Medlemmer af Forbundsrådet (Schweiz)
Billy Ray Gallion

Billy Ray Gallion er en 
amerikansk skuespiller. Han  spillede Randy i American Broadcasting Companys Lost, og figurerede i afsnittene "Walkabout," "Everybody Hates Hugo," "Tricia Tanaka Is Dead" og "The Beginning of the End."

Eksterne henvisninger 
 

Tjek fødselsår
Skuespillere fra USA
Eveline Widmer-Schlumpf

Eveline Widmer-Schlumpf (født 16. marts 1956) er en schweizisk politiker. Hun har siden 2008 siddet i Forbundsrådet og repræsenterer Bürgerlich-Demokratische Partei Schweiz.

Widmer-Schlumpf er datter af tidligere forbundsrådsmedlem Leon Schlumpf. Hun er uddannet jurist fra Universitetet i Zürich.

Eksterne henvisninger 

Politikere fra Schweiz
Doris Leuthard

Doris Leuthard (født 10. april 1963) er en schweizisk politiker (CVP). Hun har været medlem af Forbundsrådet siden 2006.

Fra 1999 til 2006 var Leuthard medlem af Nationalrådet, og fra 2004 til 2006 var hun leder for Christlichdemokratische Volkspartei der Schweiz.

Eksterne henvisninger 

Politikere fra Schweiz
Transportministre
Medlemmer af Forbundsrådet (Schweiz)
Fisher Stevens

Fisher Stevens (født 27. november 1963) er en amerikansk skuespiller. Han er muligvis bedst kendt for sin medvirken i Early Edition, Hackers, Short Circuit og Short Circuit 2. Han har også medvirket i flere tv-serier, herunder Frasier, Venner, Law & Order og Lost.

 

Skuespillere fra USA
Neil Aspinall

Neil Aspinall (født 13. oktober 1941, død 24. marts 2008) var en britisk musikproducer. Han var fra skoletiden ven med Paul McCartney og George Harrison, og var kendt som Den 5. Beatle som leder af The Beatles' pladeselskab Apple Corps 1968 – 2007.

Neil Aspinall døde på et kræfthospital i New York.

Noter 

Musikproducere fra Storbritannien
Personer døde af kræft
Moskegrunden

Moskegrunden er den populære betegnelse for en grund mellem Islands Brygge, Amagerbro og Ørestad Nord i København. Grunden kaldes moskegrunden, fordi lokalplanen siden 1992 har betinget, at der skulle bygges en moske på grunden. Grunden afgrænses af Njalsgade og Københavns Universitets Søndre Campus mod syd, Amagerfælledvej mod øst, Statens Serum Institut mod nord og Faste Batteri mod vest. 

Der er i de seneste år blevet præsenteret to ejendomsprojekter for grunden, som blev købt af finansmanden Anders Bo Bach og Bach Gruppen i 2005.

Firmaet Njalsgade A/S har lanceret projektet Bryggebjergene eller Batteriet, som er tegnet af tegnestuen BIG, med finansiering fra bl.a. Bill Nielsen og Karl Henrik Frederiksen. Kurt Thorsen er en af rådgiverne for projektet. Komplekset vil være op til 86 m højt og omfatter boliger, hotel, butikker, daginstitutioner og en sunni-muslimsk moské med plads til 3000 bedende, som skal drives af Muslimernes Fællesråd og også være islamisk kulturcenter. Byggeriet vil koste 60-100 mio. kroner, men finansieringen var i 2010 endnu ikke afklaret. Bach-Gruppens direktør har dog også anslået prisen for hele byggeriet til 2,5 mia. kroner. Bach-Gruppen har i 2011 udtalt at det er tvivlsomt, om der overhovedet kommer en moské.

Københavns Borgerrepræsentation vedtog den 10. februar 2011 lokalplan nr. 456 om projektet.

Det andet projekt, Grand Mosque of Copenhagen, blev lanceret i 2007 af arkitekt Jan Wenzel fra firmaet Wenzel+Tuxen. Projektet skulle koste 427 mio. euro. Bag projektet stod den islamiske The Tabah Foundation med hjemsted i Abu Dhabi.

En anden moskébygning i København, Imam Ali-moskéen (åbnet 2015) på Vibevej i København NV er derimod shia-muslimsk og støttes af den iranske stat via foreningen Ahlul Bait. Dog hidtil har de ikke modtaget nogen form for støtte.

De eneste ældre moskébygninger i Danmark bygget til deres formål er den Ahmadiyya-muslimske Nusrat Djahan-Moské i Hvidovre, opført 1967 og Bin Khalifa Civilisation Center i Rovsingsgade, opført 2014.

Se også 
 Imam Ali-moskeen (Vibevej)

Referencer

Eksterne henvisninger 
 Faste Batteri i København på Bach Gruppens webside
 Moskebyggeri på Amager, pressemeddelelse med billede, Muslimernes Fællesråd, 16.2.2010
 Børsen 3. maj 2007 om Moskegrunden
 Moskegrunden i Bryggebladet
 Politiken om moskebyggeriet

Amager
Islands Brygge
Mikael Wivel

Mikael Wivel (født 10. juni 1946 i København) er en dansk kunsthistoriker, journalist og kunstkritiker.

Baggrund og tidlig karriere 
Hans brødre er journalist, tidligere chefredaktør ved Weekendavisen og Berlingske Tidende, Peter Wivel og tidl. kulturredaktør ved Weekendavisen, Henrik Wivel. Hans søn er kunsthistoriker og tegneserieekspert Matthias Wivel, der siden er blevet Aud Jebsen Curator of Sixteenth-Century Italian Paintings ved National Gallery i London.

 Dr.phil. i kunsthistorie
 Kunstkritiker ved Information (1974-81).
 Kunstkritiker ved Fredag (1985-91).
 Kunstkritiker ved Weekendavisen (1981-)
 Museumsinspektør på Ordrupgaard (1986-00). 
 Arbejder nu freelance med tekst, lyd og billeder.

I 2012 modtog han N.L. Høyen Medaljen.

Noter

Eksterne henvisninger 
 

Faglitterære forfattere fra Danmark
Journalister fra Danmark
Kunsthistorikere fra Danmark
Mikael
Kunstkritikere fra Danmark
Journalister ved Dagbladet Information
Journalister ved Weekendavisen
Modtagere af N.L. Høyen Medaljen
Dansksprogede forfattere fra Danmark
Personer i Kraks Blå Bog
Klaus Wivel

Klaus Wivel (født 21. januar 1971 i Gentofte) er en dansk redaktør, journalist og forfatter.

Baggrund 
Han er vokset op i Holte og bor i København. Hans to ældre brødre er standupkomikeren Thomas Wivel (f.1967) og elinstallatør og selvstændige erhvervsdrivende Anders Wivel (f.1968). Faderen er journalist og tidl. chefredaktør ved Information,Weekendavisen og Berlingske Tidende, Peter Wivel, og hans onkler tidligere kulturredaktør ved Weekendavisen, Henrik Wivel og kunsthistorikeren Mikael Wivel.

Klaus Wivel er uddannet cand.mag. i dansk og kommunikation på Roskilde Universitetscenter og har læst to år på Det hebræiske Universitet i Jerusalem. Han er gift med Margrethe Wivel (f. 1972), områdechef i Rudersdal Kommune. Margrethe Wivel er tidligere forstander på Settlementet på Vesterbro og tidligere medlem af Borgerrepræsentationen i København for Det Radikale Venstre.

Karriere 
Wivel er redaktionschef på Weekendavisen, hvor han har arbejdet siden 1998. Han har været litteraturredaktør fra 2000 til 2009 og har fungeret som udlands-, indlands-, sports- og kulturskribent. Han er vidtfavnende, men har i særlig grad dækket den israelsk-palæstinensiske konflikt.

Han har været fellow ved German Marshall Fund i Washington D.C. i 2003.

Weekendavisens USA-korrespondent fra 2013 til 2015, bosat i New York.

Hans bog Den sidste nadver (2013) om, hvorfor kristne forlader de arabiske lande, fik betydelig omtale og er udkommet i Norge og Sverige. I 2016 udkom den i en opdateret amerikansk udgave på The New Vessel Press. Gul feber (2013), cykelrytteren Michael Rasmussens selvbiografi, som blev en bestseller, er udkommet i Holland.

Bibliografi 
 Næsten Intet – En jødisk kritik af Kierkegaard, C.A. Reitzels Forlag 1999.
 Den sidste nadver: En rejse blandt de efterladte kristne i den arabiske verden, Kristeligt Dagblads Forlag 2013. Omtale  i kristeligt-dagblad.dk
 (s.m. Michael Rasmussen): Gul feber, People's Press 2013.

Journalister fra Danmark
Klaus
Journalister ved Weekendavisen
Personer fra Gentofte
Litteraturkritikere fra Danmark
Personer i Kraks Blå Bog
Albuquerque

Albuquerque (navajo: Bee'eldííldahsinil) er en amerikansk by og administrativt centrum i det amerikanske county Bernanillo County i staten New Mexico. I 2006 havde byen et indbyggertal på . Byen ligger i ca. 1600 meters højde og er omgivet af The Sandia Mountains mod øst, Kirtland Air Force Base mod syd, The Rio Grande mod vest, samt et indianerreservat mod nord.

Personer fra Albuquerque 
Jeff Bezos (1964-), forretningsmand, født i Albuquerque

Referencer

Ekstern henvisninger 

 Albuquerques hjemmeside (engelsk)

Byer i New Mexico
Musemåtte

En musemåtte er et underlag hvorpå man kan køre sin mus for at at signalet til computeren bedre opfanges, alt efter hvilken slags mus man har. Musemåtten gør at musen glider bedre idet underlaget gøres bedre. De første optiske mus skulle have en speciel slags musemåtte, for at disse kunne virke. På nyere musemåtter støttes håndledet af nogle små puder, og nogen har en lille clips på siden, så ledningen ikke kommer i vejen.

Kontrollere
Ven-po

Ven-Po Aps er en privat danskejet virksomhed, der producerer splitter rundt til hele verden. Virksomheden ligger placeret i Hjerm, mellem Struer og Holstebro. Ven-Po Aps producere omkring 35 millioner splitter om året, og distribuerer til hele verden. 

Ven-Po Aps producerer 3 forskellige typer splitter: 
Ringsplitter
Rørsplitter
Fjedersplitter
En anden slags split, Hindu-splitten, er udgået pga. manglende interesse.
Ydermere producerer Ven-Po hårnåle.

Ven-Po Aps lager indeholder altid mellem 4,5-6 millioner splitter. Ven-Po Aps har 2 fuldautomatiske maskiner, blandt medarbejderne kaldt Prop & Berta, som producerer ringsplitter. Ven-Po Aps har sin egen værktøjsafdeling, som selv forsyner virksomheden med værktøj, til de forskellige maskiner.

Historie 
I starten gik virksomheden under navnet Hjerm Maskinfabrik, hvor virksomheden, i stedet for at lave splitter, producerede ventiler, deraf navnet. I 1975 dannedes Ven-Po Aps samtidig med indtrædelsen af Knud Erik Poulsen og Henning Poulsen i virksomheden som medejere. I 1984 flyttede virksomheden til nybyggede lokaler på sin nuværende adresse. Grundlæggeren, Henry V. Poulsen, trak sig ud af virksomheden i 1994.

Eksterne henvisninger 
Ven-pos hjemmeside

Metalvirksomheder i Danmark
Landeck

Landeck er en by i den østrigske delstat Tyrol. Byen er forvaltningsstedet i distriktet af samme navn og har 7600 indbyggere (pr. 2005). Den ligger i en udvidelse af dalen til Inn, hvor denne svinger mod øst, og nærme indgangen til Paznaun- og Stanzer Tal.

På grund af Landecks beliggenhed må al trafik fra Innsbruck (dvs. fra øst) over både Arlberg- og Reschenpasset (dvs. vest- resp. sydover) passere byen.

Distriktshovedstæder i Østrig